

VLADA REPUBLIKE HRVATSKE

Zagreb, 11. ožujka 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka u vezi Sporazuma o kupnji („SK“) za proizvodnju, mogućnosti prioritetne nabave i opskrbu uspješnog cjepiva protiv bolesti COVID – 19 za države članice Europske unije, između tvrtke Moderna Switzerland GmbH i Europske komisije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2021. godine donijela

**Z A K L J U Č A K**

1. U cilju sprječavanja i suzbijanja epidemije bolesti COVID-19 uzrokovane virusom SARS-CoV-2, tvrtka Moderna Switzerland GmbH i Europska komisija u ime država članica sudionica, potpisale su dana 1. ožujka 2021. Sporazum o kupnji („SK“) za proizvodnju, mogućnosti prioritetne nabave i opskrbu uspješnog cjepiva protiv bolesti COVID – 19 za države članice Europske unije, koji je Vladi Republike Hrvatske dostavilo Ministarstvo zdravstva aktom, KLASA: 011-02/21-02/20, URBROJ: 534-07-1-1/10-21-4, od 5. ožujka 2021.

2. Ovlašćuje se ministar zdravstva da, u ime Republike Hrvatske, potpiše narudžbu za kupnju cjepiva u skladu sa Sporazumom iz točke 1. ovoga Zaključka.

3. Financijska sredstva potrebna za provedbu ovoga Zaključka osiguravaju se u Financijskom planu Hrvatskog zavoda za zdravstveno osiguranje.

4. Za provedbu ovoga Zaključka zadužuju se Ministarstvo zdravstva, Hrvatski zavod za zdravstveno osiguranje i Hrvatski zavod za javno zdravstvo.

Klasa:

Urbroj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Svjetska zdravstvena organizacija (u daljnjem tekstu: SZO) je 30. siječnja 2020. proglasila epidemiju COVID-19 javnozdravstvenom prijetnjom od javnozdravstvenog značaja. SZO je 11. ožujka 2020. godine proglasila pandemiju COVID-19. Epidemiju bolesti COVID19 uzrokovane virusom SARS-CoV-2, ministar zdravstva proglasio je 11. ožujka 2020.

Sukladno Zaključku Vlade Republike Hrvatske, klase: 022-03/20-11/34; urbroja: 50301-27/12-20-2 od 30. srpnja 2020. ministar zdravstva je Europskoj komisiji dostavio pismo kojim je obavijestio Europsku komisiju o okončanju unutarnjih postupaka u Republici Hrvatskoj potrebnih za potpisivanje Sporazuma Europske komisije i država članica sudionica o nabavi cjepiva protiv bolesti COVID -19 (u daljnjem tekstu: Sporazum). Na temelju Sporazuma Europska komisija je u ime država članica sudionica, ovlaštena sklopiti sporazume o prethodnoj kupnji s proizvođačima cjepiva radi nabave cjepiva za suzbijanje pandemije bolesti COVID – 19 na razini Europske unije. Sukladno članku 4. Sporazuma Europska komisija je dostavila Ministarstvu zdravstva Sporazum o kupnji („SK“) za proizvodnju, mogućnosti prioritetne nabave i opskrbu uspješnog cjepiva protiv bolesti COVID – 19 za države članice Europske unije, (u daljnjem tekstu: Sporazum za kupnju) koji je Europska komisija dogovorila u ime država članica sudionica s tvrtkom Moderna Switzerland GmbH, a koji sadrži obvezu nabave doza cjepiva.

Europska komisija je, u ime država članica sudionica, dana 1. ožujka 2021. potpisala Sporazum o kupnji kojim je dogovorila osnovu za ugovorni okvir za kupnju 150 milijuna dodatnih opcijskih doza cjepiva.

Sukladno odredbama Sporazuma o kupnji Europska komisija obvezna je dostaviti Moderni Switzerland GmbH formalnu notifikaciju alokacije doza po državi članici sudionici u roku od 15 kalendarskih dana od dana potpisivanja Sporazuma o kupnji.

Država članica sudionica obvezna je u roku od 10 kalendarskih dana od dana dostave formalne notifikacije alokacije doza, Moderni Switzerland GmbH dostaviti popunjeni obrazac narudžbe koji potpisuje ovlaštena osoba države članice sudionice o prihvaćanju obveza iz Sporazuma o kupnji.

Financijska sredstva za provedbu ovoga Zaključka osiguravaju se Financijskim planom Hrvatskog zavoda za zdravstveno osiguranje.

Za provedbu ovoga Zaključka zadužuju se Ministarstvo zdravstva, Hrvatski zavod za zdravstveno osiguranje i Hrvatski zavod za javno zdravstvo.

Stoga se predlaže Vladi Republike Hrvatske prihvaćanje ovoga Zaključka kojim se ovlašćuje ministar zdravstva za potpisivanje narudžbe za kupnju cjepiva u skladu sa Sporazumom o kupnji („SK“) za proizvodnju, mogućnosti prioritetne nabave i opskrbu uspješnog cjepiva protiv bolesti COVID – 19 za države članice Europske unije.